Vol VIII.

LOVEDALE, SOUTH AFRICA, JULY 1, 1878.

No. 94.

E-BATENJINI.

Abatembu abapantsi kuka Mr. Levey sibona ngovuyo olukulu ukuba sebekupatele pezulu ukuquba izinto zoxolo. Abalesi betu bokumbula ukuba kuko kona iqela lamadoda ahlanganele ukulilungisa izwe lawo ngo- kulilima nokwaka izindlu ezifanelekileyo, eziluxande. Intlanganiso yomnyaka yalo- madoda ibe ihlangene ngomhla 23 ka May. Kumadoda amakulu abeko sibona amagama o-Archdeacon Waters, Rev. Mr. Warner no Rev. Mr. Davidson. Ezinkosini bebeko o- Matanzima, no Siqungati, no Ndarala. Aba- ntsundu bebe liqela elikulu.

Isihlalo sitatyatwe ngu Archdeacon Waters, waza umsebenzi waqalwa yi Mantyi, yateta ngesimo somsebenzi ekuhlanganwe ngawo.

Ubonise nokunyanyekelwa kwalento bangayo namhla ngabamhlope, abate abanye bakuba bengenakuza kufikelela batembisa ukurola amabaso anje ngepuluwa nemihlakulo nezi- kera nezinye izinto. Iqube ke Imantyi leyo yakankanya izinto ezibonileyo kulo mnyaka udluleyo zokuqubela pambili kwamaqaba, yabulela nokuba lininzi kwenani labantsundu abeze kule ntlanganiso.

Entetweni yalo Mantyi kubonakele ukuba Abatembu bate napakati kwezi zipitipiti ba­ba bengazilibele izinto zoxolo. Izindlu zoxande abazake bazigqiba kulo mnyaka zibe lishumi eline sitatu, inani elo esingakolwayo ukuba kuko enye indawo esondeleyo nokusondela kulo. Kwezo zindlu kuko nefulelwe ngentsimbi, kuko eya kiwe ngezitena neyakiwe ngamatye. Ngobuninzi bengxande umlambo opambili sisikoba : owake ingxande ezine. Kwa Gecelo kwakiwe ntatu, kwezinye indawo zingambini. Ezingekafezwa izi­ndlu zisitoba ; kwa Gecelo zintlanu e-Cofimvaba zimbini.

Into ebe ngamandla, ekuluvuyo ukuyi bona ixatiselwe kangaka kukwenza imijelo na madam. U-Mr. Levey ngokubafundisa abo bantu abapeteyo, ixabiso lokulima nelokuba nemincencesho ubenzela itamsanqa elibukulu bungayi kuqale bubonakale bonke, esiya kuti noko nesi sizukulwana sikoyo si­mbulele ngalo. Zininzi indawo ekunokwenziwa umncencesho kuzo ezinendlala namhla ngokuba abantu basamfanyekiswe bubuvila nokucinga ukuba ukufuya ibokwe ezintatu nezine kungapezu kokuba nesitiya esincenceshelwayo. Hayi ubudenge nobuvila! Ke umfo ka Levey ngokubabonisa Abatembu ukuba mabawasebenze amanzi ubenzela ita­msanqa abaya kuti ukuba bayalitabata baliqube njengoko benjenjalo kulo mnyaka upelileyo babe pambi kwazo zonke ezinye izizwe ezintsundu, siquka Abesutu nama Mfengu. Sibona ukuba imincencesho namadam abe ngamashumi asibozo ane sibini. Kweli nani sifumana ukuba abakwa Ndarala bapambili —benze amashumi omabini. Abalandelayo ngabaka Siqungati abenze ishumi elinesixe- nxe, abaka Matanzima benze ishumi elinesi- tandatu; kwa Gecelo lane sihlanu kwezinye indawo ayi fikanga eshumini, nokoke nakuzo ingapezulu koko ingako kwabanganeno kwe Nciba nabase Mamfengwini.

Enye indawo ekwa nxulumene nokwenziwa kwe micencesho kukubiywa kwa masimi

 ISIGIDIMI SAMA-XOSA

Ipepa lamaxosa lenyanga

Isigidimi Samaxosa.

UKUHAMBISEKA KWE MFAZWE.

Lenyanga ipelileyo ingenise ubunzima obu- kulu kwimikosi yase lutshabeni, ngangokuba sibe nokuti imfazwe ipelile noko lungekafezeki uxolo. Ama Xosa ase egxotiwe kwindawo zawo ezinqabileyo ezinje ngo Hoho no Mtontsi no Zixinene. Nase Ludakaneni noko asake afunyanwe engamaqelana akaseko kvvezona ndawo zoyikekayo, nalapo akoyo akasa ngxamele kulwa, into enkulu abase beyi ngxamele bonke kukusindisa intloko zabo. Abandezelwe zizinto ezininzi. Inkosi yawo eyona inkulu nganeno apa u-Sandile, ufile. No Jali nabaninawa bo Tini babulewe. Ke u-Tini no Ndimba nezinye inkosana sezise sandleni sika Rulumeni. Kunjalo nje indlala kuvakala ukuba ngoku ikulile. Amasimi abepila kuwo avuniwe, inkomo zawo zitinjiwe, kungena ngoku nengqele. yobusika. Ezizinto zincedisana nemikosi ka Rulumeni engayekanga ukuwa- zingela noko ese exineke kangaka, kuba kutiwa kufunwa ukuba umxosa abone ukuba woyisiwe, lipele kuye ibongo lokulwa no Mlungu njengokuba lapelayo Emfengwini.

Inkosi ke esasaleleyo ngu Gonya yedwa. Apo akoyo kanye sibala nje akuqondakali. Kube kuke kwavakala ukuba use Tunxa uyafa kona. Ke ukuba ibiyi nyaniso lonto kubonakala ukuba ngoku nge ese ebanjiwe ngama Ngesi. Angaba ke noko uko kulo macala ; kodwa apo akona kanye akwaziwa mntu ngapandle kwelo qelana linaye. Into engamandla ngoku kukuzingelana naye naba bate sa kulama hlati, abazimela imikosi ka Rulumeni, nabahamba befuna into edliwayo.

Kunjalo ke siya temba ukuba u-Rulumeni uya kuli pulapula ilizwi eliveliswe yi *Cape Argus* latelelwa yi *Cape Mercury* lokuba ma- kuxoliswe. Lamapepa omabini ati makubikwe ukuba wonke oya kuza kuzinikela pambi kosuku olutile uya kuxolelwa ukuba uza ne zikali zake. Ati abantu abafanele ukumiselwa ngapandle koloxolo zinkosi ezinje ngo Gonya no Matanzima no Bisset namapakati amakulu abe zintloko koku kulwa. Abonisa kanjalo ukuba into eninzi ingene, kule mfazwe ingena nto ilwa ngayo no Mlungu, yangena ngokutunywa zinkosi, ke njengokuba inkosi zifile, ezinye zabanjwa

abantu abamnyama bohlwayeke ngokwane- leyo zezi ndlala namaxala abakade bewatwele kwezi nyanga zemfazwe. Abonisa kanjalo ukuba abase mablatini abase nantliziyo ya- ku.lwa eyona ndawo inkulu kukubaleka no- kuzisindisa. Siti ke nati siya wavumela kweli lokucela uxolo ku Rulumeni. Akululo luzuko nakuye ukuzingela intwana ezingazinye ebezifanele ukubanjwa ngamapolisa. Kanjalo kukukohlakalisa intliziyo nezabantu bake ukumisa imikosi eya kuti kuba ingase namsebenzi, iti yakubona umxosa ezihambela imdubule. Unga ke Umhlekazi angabuye abetwe yi nceba avuyise intliziyo zosapo lwake ngokubika uxolo.

Indawo enga ingati xa kwenziwa uxolo ingalityalelwa kukubafunela umsebenzi aba- vela emahlatini. Siyazi ukuba baza kufika bengenayo ne nto neziblobo zabo zihleli ze, kuba elilanga libenze ondilele bafana nabase mablatini. Into ke eya kunceda kukuti abafi- kayo batunyelwe apo baya kusebenza bafu- mane ukudla. Xa ingenziwanga lonto akusayi kupela ukubulalana kwabanegushana nabafumene ingxowana ngambini. Nendlela akusayi kutandeka ukuhamba kuzo, kuba baza kuti abantu ngokubetwa yindlala bakubona umntu ongati unxibe kuhle sebe cinga ukuti angaba unetiki esingatenga uku­dla ngayo ukuba simbulele. Lendawo yomsebenzi kufuneka ukuba ikangelwe ngu Rulumeni kuba nguye yedwa onomsebenzi ongalingana isizwe esingangokuba bengako abate sa ngoku kwindawo ngendawo.